कांग्रेस अध्यक्ष राहुल गांधी शुक्रवार को कैलाश मानसरोवर की यात्रा के पड़ाव में नेपाल की राजधानी काठमांडू पहुंच गए हैं। नेपाल के मीडिया की रिपोर्ट के मुताबिक राहुल फिलहाल होटल में ठहरे हैं। वह शनिवार को नेपालगंज से कैलाश मानसरोवर की यात्रा शुरू करेंगे। गौरतलब है कि प्रधानमंत्री नरेंद्र मोदी शुक्रवार को ही बिमस्टेक की बैठक में शामिल होकर काठमांडू से भारत लौटे हैं। दरअसल अप्रैल में कर्नाटक चुनाव के दौरान कांग्रेस अध्यक्ष के विमान में खराबी आने के बाद उन्होंने कैलाश जाने की इच्छा जताई थी।